

 **เตือนภัยเศรษฐกิจอุตสาหกรรมของไทย มีนาคม – พฤษภาคม 2566 *“ส่งสัญญาณเฝ้าระวัง”***

 **มิถุนายน – สิงหาคม 2566 *“ส่งสัญญาณปกติ”***

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System Industry Economics (EWS-IE)**

**เผยแพร่ : 25 มีนาคม 2566**

**ประเด็นสำคัญ : เดือนมีนาคม 2566**

* **เศรษฐกิจอุตสาหกรรมของไทยกลับมาส่งสัญญาณปกติ**
* **ปัจจัยภายในประเทศทั้งหมดพลิกกลับเข้าสู่ช่วงขาขึ้น**
* **ปัจจัยต่างประเทศส่วนใหญ่ยังมีความเสี่ยงเผชิญเหตุวิกฤติ**
* **แนวโน้ม 1-2 เดือนข้างหน้า ส่งสัญญาณปกติในช่วงขาลง
จากปัจจัยต่างประเทศที่ส่งสัญญาณเฝ้าระวังทั้งหมด**

|  |  |  |
| --- | --- | --- |
| **องค์ประกอบของระบบ** | **ระดับ-สถานะคลื่นวัฏจักร เดือน มีนาคม 2566** | **ระดับ-สถานะคลื่นวัฏจักร เฉลี่ย 1-2 เดือนข้างหน้า** |
| * **เศรษฐกิจอุตสาหกรรมไทย**
 |  | **ขาลง (-0.13)** |  | **ขาขึ้น (0.09)** |
| * **ปัจจัยภายในประเทศ**
 |
| **ดัชนีการลงทุนภาคเอกชน** |  | **ขาขึ้น (0.43)** |  | **ขาขึ้น (0.57)** |
| **ดัชนีปริมาณสินค้านำเข้า** |  | **ขาลง (-0.62)** |  | **ขาขึ้น (-0.50)** |
| **ดัชนีความเชื่อมั่นทางธุรกิจ 3 เดือนข้างหน้า** |  | **ขาลง (0.92)** |  | **ขาขึ้น (1.18)** |
| **ดัชนีความเชื่อมั่นภาคอุตฯ 3 เดือนข้างหน้า** |  | **ขาลง (0.59)** |  | **ขาขึ้น (0.92)** |
| * **ปัจจัยต่างประเทศ**
 |
| **ดัชนีความเชื่อมั่นผู้บริโภคของจีน** |  | **ขาขึ้น (-0.18)** |  | **ขาลง (-1.22)** |
| **ดัชนีผลผลิตอุตสาหกรรมของ EU** |  | **ขาลง (1.46)** |  | **ขาลง (0.40)** |
| **ดัชนีผู้จัดการฝ่ายจัดซื้อฯ ญี่ปุ่น** |  | **ขาขึ้น (-0.56)** |  | **ขาลง (-0.70)** |
| **ดัชนีชี้นำเศรษฐกิจสหรัฐอเมริกา** |  | **ขาขึ้น (-0.58)** |  | **ขาขึ้น (-0.54)** |
| **ดัชนีความเชื่อมั่นทางธุรกิจสหรัฐฯ** |  | **ขาขึ้น (-1.01)** |  | **ขาขึ้น (-0.97)****แนวโน้ม 1-2 เดือนข้างหน้า (เม.ย.-พ.ค.66) ส่งสัญญาณปกติ** จากแรงหนุนของปัจจัยภายในประเทศเชิงบวกของอุปสงค์ที่ปรับเพิ่มขึ้นจากภาคการท่องเที่ยวที่เติบโตต่อเนื่อง และการลงทุนที่เพิ่มขึ้นของภาคเอกชน ทั้งนี้เนื่องจากค่าวัฏจักรชี้นำมีแนวโน้มปรับตัวลดลงจากปัจจัยภายนอก ในระยะข้างหน้า ซึ่งยังต้องเฝ้าระวังปัจจัยเสี่ยงจากทิศทางค่าเงินที่มีความผันผวน และราคาวัตถุดิบในตลาดโลกปรับตัวเพิ่มขึ้น**แนวโน้ม 4-6 เดือนข้างหน้า (มิ.ย.-ส.ค.66) คาดการณ์ว่า ส่งสัญญาณปกติ** โดยมีแนวโน้มในช่วงขาลงตามทิศทางคลื่นวัฏจักรของปัจจัยต่างประเทศ เนื่องจากเศรษฐกิจโลกเผชิญความผันผวนจากหลายปัจจัย ทั้งข้อพิพาทระหว่างประเทศ เหตุวิกฤติในตลาดการเงิน |

**ปัจจัยภายในประเทศส่วนใหญ่ส่งสัญญาณปกติ และอยู่ในช่วง
ขาขึ้นทุกองค์ประกอบ โดยเฉพาะด้านความเชื่อมั่นทางธุรกิจและความเชื่อมั่นภาคอุตสาหกรรมที่เพิ่มขึ้นจากอุปสงค์ภายในประเทศ ทำให้การลงทุนภาคเอกชนขยายตัว และการลงทุนที่เพิ่มขึ้นของภาคเอกชน**

**ส่วนปัจจัยต่างประเทศ ค่าเฉลี่ยอยู่ในเกณฑ์เฝ้าระวัง จากภาวะเศรษฐกิจของสหภาพยุโรปที่ยังมีความผันผวน มีแรงกดดันด้านต้นทุนทางการเงินและเงินเฟ้อในภูมิภาค ขณะที่การผลิตของญี่ปุ่นมีภาวะ
หดตัวต่อเนื่อง ส่วนสาธารณรัฐประชาชนจีน ยังต้องเผชิญกับความขัดแย้งทางภูมิรัฐศาสตร์สร้างความไม่แน่นอนต่อเศรษฐกิจ และสหรัฐ ฯ ภาคการผลิตและคำสั่งซื้อใหม่ยังหดตัว และความเชื่อมั่นในภาคธุรกิจของสหรัฐฯ ปรับลดลงจากนโยบายการขึ้นดอกเบี้ย แก้ปัญหาเงินเฟ้อ**

* **ดัชนีการลงทุนภาคเอกชนของไทย (INV\_TH) : ส่งสัญญาณปกติ** ค่าดัชนีขยายตัวจากเดือนก่อนหน้า โดยปรับเพิ่มขึ้นในหมวดการนำเข้าสินค้าทุน และยอดการจดทะเบียนรถยนต์ใหม่ โดยสอดรับกับอุปสงค์ภายในประเทศที่ขยายตัว และการลงทุนที่เพิ่มขึ้นของภาคเอกชน
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : ส่งสัญญาณปกติ** ค่าดัชนีขยายตัวจากปีก่อนหน้า ตามความเชื่อมั่นของภาคการผลิต และผู้ประกอบการส่วนใหญ่เชื่อมั่นว่าธุรกิจจะขยายตัวใด้ในอนาคต ส่วนความเชื่อมั่นของภาคที่มิใช่การผลิตทรงตัวเมื่อเทียบกับเดือนก่อนหน้า
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_TH\_3E) : ส่งสัญญาณปกติ** ค่าดัชนีขยายตัวจากปีก่อนหน้า โดยผู้ประกอบการมีความเชื่อมั่นว่าเศรษฐกิจไทยมีทิศทางดีขึ้น โดยมีปัจจัยสนับสนุนจากภาคการท่องเที่ยว และการบริโภคในประเทศ
* **ดัชนีผลผลิตอุตสาหกรรมของสหภาพยุโรป (IPI\_EU)** : **ส่งสัญญาณปกติ** ค่าวัฏจักรชี้นำขยายตัวจากเดือนก่อนหน้า โดยในภาพรวมเศรษฐกิจยูโรโซนดีขึ้นแต่ยังอยู่ในภาวะผันผวน จากแรงกดดันด้านต้นทุนทางการเงินและเงินเฟ้อที่อยู่ในระดับสูง ซึ่งอาจกระทบต่อความสามารถในการบริโภคและการลงทุนภาคเอกชน ซึ่งต้องเฝ้าระวังปัจจัยเสี่ยงจากราคาพลังงาน วัตถุดิบที่ยังมีความผันผวนจากข้อพิพาทต่อรัสเซีย

หห

* **ดัชนีปริมาณสินค้านำเข้าของไทย (IMV\_TH) : ส่งสัญญาณเฝ้าระวัง** ค่าดัชนีหดตัวจากเดือนก่อนหน้า จากการนำเข้าสินค้ามีปริมาณลดลง ซึ่งเป็นผลจากราคาสินค้าที่ปรับสูงขึ้นตามทิศทางค่าเงินบาทที่แข็งค่า การขาดแคลนวัตถุดิบที่เกิดจากข้อพิพาททางการค้า
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : ส่งสัญญาณเฝ้าระวัง** ค่าดัชนีหดตัวจากปีก่อนหน้า และอยู่ต่ำกว่าเส้นมาตรฐาน จากคำสั่งซื้อใหม่ลดลงอย่างต่อเนื่อง ทั้งจากอุปสงค์ในประเทศและการส่งออกที่หดตัว ส่งผลให้ระดับผลผลิตปรับลดลงตาม
* **ดัชนีชี้นำเศรษฐกิจประเทศสหรัฐอเมริกา (CLI\_US) : ส่งสัญญาณเฝ้าระวัง** ค่าดัชนีหดตัวจากปีก่อนหน้า ภาคการผลิตและคำสั่งซื้อใหม่ยังหดตัว สาเหตุหลักเกิดจากความผันผวนทางเศรษฐกิจที่เกิดจากข้อพิพาทการค้าระหว่างประเทศ และความเสี่ยงที่จะเกิดวิกฤติทางการเงิน
* **ดัชนีความเชื่อมั่นผู้บริโภคของจีน (CCI\_CN) : ส่งสัญญาณเฝ้าระวัง** ค่าวัฏจักรชี้นำหดตัวเมื่อเทียบกับปีก่อน เนื่องจากการใช้จ่ายภาคธุรกิจและผู้บริโภค ยังต้องเผชิญกับความขัดแย้งทางภูมิรัฐศาสตร์สร้างความไม่แน่นอนต่อเศรษฐกิจ แต่จากอุปสงค์ในประเทศที่มีแนวโน้มฟื้นตัว ส่งผลให้สถานะคลื่นวัฏจักรยังอยู่ในระดับต้องเฝ้าระวัง

* **ดัชนีความเชื่อมั่นทางธุรกิจสหรัฐอเมริกา (BCI\_US) : ส่งสัญญาณไม่ปกติ** ค่าดัชนีหดตัวเมื่อเทียบกับปีก่อน และทรงตัวในระดับเดิมติดต่อกันเป็นเดือนที่สาม ปัจจัยหลักเกิดจากเป้าหมายนโยบายการเงินที่ยังต้องการขึ้นอัตราดอกเบี้ย และความเสี่ยงที่จะเกิดวิกฤติทางการเงินอีกครั้ง ทำให้ความเชื่อมั่นในภาคธุรกิจของสหรัฐฯ ปรับลดลง



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industry Economics: EWS\_IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **CCI\_CN** หมายถึง ดัชนีความเชื่อมั่นผู้บริโภคจีน (Trading Economics)
6. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
7. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
8. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
9. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
มกราคม-กุมภาพันธ์ 2566)

**การอ่านค่าระดับส่งสัญญาณเตือนภัยฯ มี 3 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ และขยายตัว
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดง หมายถึง** ส่งสัญญาณไม่ปกติ และรุนแรง

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่าหรือเท่ากับ 0 หมายถึง** เศรษฐกิจอุตสาหกรรมของไทย/
ตัวแปรนั้น ๆ ขยายตัว และมีสภาวะปกติ (โดยพิจารณาร่วมกับขาขึ้น-ขาลง
ของคลื่นวัฏจักร)
* **หากมีค่าน้อยกว่า 0 ไม่เกิน -1** เศรษฐกิจอุตสาหกรรมของไทย /ตัวแปรนั้น ๆ หดตัว และมีสภาวะไม่ปกติเฝ้าระวัง (โดยพิจารณาร่วมกับขาขึ้น-ขาลง
ของคลื่นวัฏจักร)
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย /ตัวแปรนั้น ๆ ไม่ปกติหดตัวรุนแรง และมีสภาวะวิกฤต (โดยพิจารณาร่วมกับขาขึ้น-ขาลง ของ
คลื่นวัฏจักร)

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

